JohanHeinsen/ENO huggingface dataset:
Viborger Samler, 1839-11-28
Nr. 223. – Juul Actor contra Møller Defensor for Tiltalte Christen Jensen Daugaard, der tiltales for formeentlig begaaet Tyverie: "Frifunden for Actors videre Tiltalte i denne Sag." – Ved Nørvang Torrild Herreders Extraret den 26de Juli 1839 var Tiltalte dømt til at hensættes i Fængsel paa Vand og Brød i 2 Gange 5 Dage. Nr. 266. – Bastrup Actor contra Jespersen Defensor for Arrestanten Ole Hansen Pedersen, der tiltales for Tyverie. "Herredstingsdommen er stadfæstet." – Ved Berglum Herreders Extraret den 14de Octbr. 1839 er Arrestanten dømt til at hensættes til Fæstningsarbeide paa Livstid. Nr. 267. – Juul Actor contra Møller Defensor for Arrestantinden Barbara Madsdatter, der tiltales for formeentlig begaaet Tyverie: "Frifunden for Actors videre Tiltale i denne Sag. – Ved Bierre Hatting Herreders Extraret den 7de Octbr. 1839 var Arrestantinden dømt til at hensættes i Fængsel paa Vand og Brød i 3 Gange 5 Dage.
Viborger Samler, 1839-11-28
Copulerede i Kjøbenhavn, den 23de Novbr.: Lector ved den polytechniske Læreanstalt, Hr. Mag. artium Scharling og Frøken Karen Ørsted.
Viborger Samler, 1839-11-28
AVERTISSEMENTS. Da jeg af nogle af mine ærede Kunder er bleven underrettet om, at Madame Spliid gaaer omkring i Byen og udspreder det falske Rygte, at jeg agter at forlade Viborg, saa tjener til behagelig Efterretning, at det aldrig har været eller for Tiden er min Agt at forlade Byen, men vedbliver som forhen at practisere saavel i Viborg som Omegn, haabende til mine Velynderes Gunst og Tilfredshed. Jeg skal stedse bestræbe mig for at opfylde mine paalagte Pligter som Gjordemoder med den største Paapasselighed og Samvittighedsfuldhed. Viborg, den 28de Novbr. 1839. Ærbødigst Charlotte Amalia Schou, forhenværende Meisner.
Viborger Samler, 1839-11-28
Et nyt Pompetræe, paa 12 Alen, med Spande og Jernbeslag, er henlagt til Salg hos P. Møgelvang.
Viborger Samler, 1839-11-30
Kongelig allern, privilegeret. 67 Aarg. No. 172. Viborg, Stifts-Tidende. Forsendes med Brevposten i Danmark og Hertugdømmerne. Løverdagen den 30te November 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-11-30
Udenlandske Efterretninger. Orienten. Aleppo, den 9de Octbr. En Deel af den ved Marasch staaende Hær har som det hedder efter Vicekongens Befaling gjort en Bevægelse imod Malatia, senere ere Courerer ankomne med ModbefalingerHæren led Mangel paa Fodemidler; de ved Orfa liggende Tropper ere bedre forsynede med Commestibilier; de have i det mindste Faarekjød i Overflødighed. Den største Deel af Rytteriet, er brudt og fra Adang, hvor der ere gode Græsgange. Vel bleve de enkelte Mytterier, dæmpede; men de vise sig stedse paa ny, af hvilken Grund Hæren er i uafladelig Bevægelse. Den tyrkiske Befolkning i Aleppo hader Jbrahims Herredømme; da den tyrkiske Hær viste sig ved Euphrat, ventede den kun paa Ægypternes Nederlag, for at reise sig i Masse. Den herværende Gouverneur have vi at takke for Stadens Rolighed. Desuagtet havde en Sammensværgelse dannet sig, hvis Hovedmænd, 9 i Tallet, bleve henrettede efter Slaget ved Nisid. Ogsaa i Antiochia opdagedes en saadan Sammensværgelse blandt Jbrahims Livgade, der bestaaer af Drenge i en Alder fra 14 til 20 Aar, deelte i tre Compagnier, fortræffelig klædte og væbnede. Det 1ste og 3die Compagnie besluttede at gjøre Opstand, myrde deres Overofficierer, bemægtige sig Antiochia, oprøre Folket og marschere mod Aleppo. Jbrahim var i Marasch, da han fik Efterretning herom; han befalede strax at pidske de allerede fængslede Hovedmænd tildøde; hvilken Straf ogsaa blev fuldbyrdet. J Egnen af Horan skal det, efter ikke ganske paalidelige Efterretninger, ligeledes være uroligt. Jbrahim havde befalet at befæste de Puncter ved Bjergene, hvor Kilderne findes; dette opvakte Mistanke, blandt de derværende Bjergbeboere, og de satte sig med Magt imod disse Forters Anlæggelse. Emir Beschir er brudt op med 6000 Druser og 6000 Md. regulaire Tropper, for at undertrykke Opstanden. Om vor Krig og det latterlige Slag (ved Nistb) haves udførlige Efterretninger. Det er ganske sandt, at Jbrahims tredie Garderegiment var i Begyndelsen af Slage tilsinds at gaae over til Tyrkerne; Overgangen lykkedes to Batailloner, men den tredie indhentedes af det ridende ægyptiske Artillerie, og nedskødes med Cartesker. - For nogle Dage siden udbetaltes Hæren, efter Vicekongens befaling, den tilgodehavende Sold for 8 Maaneder og 10 Dage, og saaledes have vi da atter Penge i Lommen. Pengenøden var meget stor, endog Jbrahims Kasse var ganske tom, og han faae sig nødsaget til at betale de i Marasch oppebaarne Contributioner med Teskeres, der først om et Aar ere forfaldne til Udbetaling. Jøvrigt har Jbrahim ganske forsikkret sig Kurderne, da han eftergav dem Afgifterne for et Aar, og lovede dem, aldrig at foretage sig Udskrivninger iblandt dem. Mærkværdigt er det, at saadan Egenmægtighed finder Sted i Sultanens Gebeet; men Jbrahim anstiller sig som om disse Districter tilhøre ham, og siger offentlig til Enhver, der vil høre det, at han ikke vil udlevere noget, men end- og har isinde at tage meget mere. Vi staae saaledes endnu ikke ved Begivenhedernes Ende.
Viborger Samler, 1839-11-30
Commerce beretter fra Odessa under 22de Oct. "Breve fra Erzerum melde, at Jbrahim har knyttet Underhaandninger med de mod den osmanske Port oprørskfindede Kurder, for at ophøie Kurdistan til et Kongerige, hvis Hersker skal være Jsmael Bey, Jbrahims Søn. Jsmael skal stilles i Spidsen for det kurdiske Rytteri, der efter Slaget ved Nisib er gaaet over til Ægypternes Faner. Den persiske Schach skal befrygte, at Kurdistans Romader, stillede under Jbrahims Søns Jndflydelse eller Herredømme, let turde slutte sig til Jnsurgenterne i Herat, hvis Had til den persiske Regjering i den seneste Tid er større end nogensinde før; Schachen har derfor overdraget sin Gesandt i Constantinopel at erklære Sultanen, at den persiske Hær er beredt til at forene sig med den omanske, for at tilintetgjøre Jbrahims ærgjerrige Planer.
Viborger Samler, 1839-11-30
Nyeste Postefterretninger. Storbritannien og Jrland. London, den 22de Novbr. The Globe beretter: "Det glæder os at kunne meddele vore Læsere, at den af et Morgenblad anførte Efterretning, at Schachen af Persien har samtykket i alle den britiske Regjerings Fordringer, ogsaa er modtagen i Kredse, der ere Borgen for denne vigtige Efterretnings Rigtighed. Efter alle de foregaaende mørke Spaadomme og Collisioner med Rusland i hine Egne, hvor Opholdelsen af vor Nationalværdighed er at saa stor Vigtighed for vore ostindiske Besiddelser og vore Handelsforhold, maa det være meget glædeligt for os, at vi saa hurtig høste Frugterne af Lord Aucklands kraftfulde Politik.
Viborger Samler, 1839-11-30
Det er Morning Chronicle, der har erholdt foranstaaende vigtige Efterretning fra Persien over St. Petersborg. Englands hidtil afbrudte Forbindelser med Persien ville nu vorde knyttede paany, og Afslutningen af en Handelstractat vil være en af de første Frugter af de gjenoprettede venskabelige Forhold. Det britiske Riges Sikkerhed i Jndien er bleven befæstet ved Forbund med Persien og Staterne i Mellemasien, en stor Kilde til Jversyge og Mistillid imellem Rusland og England er nu stoppet, og denne Omstændighed maa nødvendigviis udøve en velgjørende Jndflydelse paa den endelige Opløsning af det orientalske Spørgsmaal.
Viborger Samler, 1839-11-30
J Dag afholdtes et Cabinetsraad, der bivaanedes af alle Ministre. Gjenstanden for Forhandlingerne har rimeligviis været den Tale, hvorved Dronningen i Morgen vil meddele Geheimeraadet sin Beslutning at formæle sig.
Viborger Samler, 1839-11-30
Hertugen af Wellington, der har været upasselig i den senere Tid, er nu restitueret. Morning-Post anfører alle de inden- og udenlandske Ordener, hvormed Seierherren ved Waterlov er behængt, og ender sin Artikel om Hertugen med disse Ord: "Og med alt dette Rangleri (erepundia) at være 200 Aar gammel, og at maatte døe!"
Viborger Samler, 1839-11-30
Over Liverpool og Hull er den Efterretning ankommen til London, at Bankerne i New-Orleans ligeledes have ophørt med deres contante Udtællinger; de ovrige Banker i Louisiana have fulgt Hovedstadens Bankers Exempel. Bankerne i New-York og Bosten fortsatte endnu deres Udtællinger den 1ste Novbr.
Viborger Samler, 1839-11-30
Frankerig. Paris, den 21de Novbr. Jgaar udbredtes paa Børsen det Rygte, at Grev Toreno var dræbt i en Folkeopstand i Madrid, Rygtet var imidlertid falsk, i Hovedstaden herskede den 14de Novbr. fuldkommen Rolighed, i det mindste paa Gaderne; den indvortes Gjæring vedbliver, og Partierne intriguere uafladelig imod hverandre.
Viborger Samler, 1839-11-30
Le Temps vil vide, at ifølge Beretninger fra den spanske Grændse skulle Flygtninger have overbragt Efterretningen om Cabreras Nederlag. Rygtet findes ikke anført i de nyeste sydfranske Blade.
Viborger Samler, 1839-11-30
Jndenlandske Efterretninger.
Viborger Samler, 1839-11-30
Kjøbenhavn, den 26de November. Rector magnisicus, Professor og Doctor med. O. Bang har begyndt sin Embedsvirksomhed som Universitetets Rector med at reclamere en Deel gamle Fordringer for Universitetet, som det abusive var kommen i Brug med at unddrage det. Ved Universitetets Fundats af 7de Mai 1788 Cap. IV. § 6 er det nemlig paabudet, at Candidaterne ved de forskjellige Embedsexamina skulde have et Attestatum, som indføres i det sædvanlige testimonium publicum, som af SecretarioConsistorii, efter Candidatens udviste Dulighed og Forhold skal udfærdiges, og som enhver Candidat skal løse, førend han kan faae Bestalling til noget geistligt eller verdsligt Embede." Dette Testimonium publicum er ikke blevet indløst af endeel Embedsmænd, i hvilken Anledning Universitets=Directionen har anmodet Cancelliet om at træffe de fornødne Foranstaltninger til, at Vedkommende opfyldte de dem i saa Henseende paaliggende Forpligtelser. Cancelliet har desaarsag efterkommet bemeldte Directions Anmodning og søger i denne Tid alle de resterende Jndløsningssummer inddrevne. (Kbhp.)
Viborger Samler, 1839-11-30
Den bhavnske Mynt er for Tiden sysselsat med at mynte Species for Nationalbanken af sammes fine Sølvbarrer og Rigsorter. Saavidt vides, er Gjenstanden for hiin Udmyntning en Sum af omtr. 600,000 Rbd. (Da.)
Viborger Samler, 1839-11-30
Til Nytaar vil der udkomme et nyt Arbeide af vor geniale H. C. Andersen, hvem Muserne aldrig vende Ryggen", nemlig en Billedbog uden Billeder (Pl.)
Viborger Samler, 1839-11-30
Balletmester Bournonville har en ny Ballet "CrikMenved under Arbeide. Hr. Bochsa vil componere Musiken. (Sønd.)¬
Viborger Samler, 1839-11-30
J et temmelig godt beboet Huus midt i Kbhavn foregik forleden Følgende: En Tjenestepige befandt sig ene hjemme i den af hendes Herskab beboede Etage, da det bankede paa Døren og en Person introducerede sig og sagde, at han var bestilt til at foretage et Arbeide i Værelserne, men da Pigen negtede at vide noget derom, spurgte han om hvor Herren var og foregav at han vilde forføre sig til ham for at faae nærmere Bested. Lidt efter kom han igjen og sagde, at der paa ny var givet ham Ordre at foretage Arbeidet. Han kom nu ind, men forandrede strax Tone, og da Pigen ikke vilde give ham Anviisning paa Gjemmestedet for Pengene, slog han en Snor om Halsen paa hende; men lykkeligviis fik hun Leilighed til at skrige; der kom strax Hjælp, og hun reddedes, men Voldsmanden saa Leilighed til at undkomme tilligemed tvende Hjelpere, der ventede ham udenfor. (Ah. A.)
Viborger Samler, 1839-11-30
Det er glædeligt at erfare, at Asphalt-Brolægning vil til Foraaret blive indført i adskillige af vore mest freqventerede Gader. Saaledes er det vist, at Hr. Hirsch har fra en Mængde Huuseiere paa Østergade erholdt Bestillinger paa Asphalt-Fortoge foran deres Huse og Boutiker. Der er saameget mere Grund til at antage, at denne Brolægning vil vorde ret almindelig siden Priis billighed er et af dens Fortrin. Den vil f. Ex. for flere Huse paa Østergade ikke koste meer end en Speciesdaler. (Kbhp.)
Viborger Samler, 1839-11-30
Gjendøbermenigheden i Kjøbenhavn holder Nadveren, inden lukte Dørre, siddende omkring et Bord. Forstanderen holder en Tale, bryder Brødet og uddeler det, sigende et eller andet opbyggeligt Ord dertil. Bægeret rækkes fra den Ene til den Anden. De antage ikke, at Daaben er nødvendig til Sallighed eller til Christendom, og kalde derfor alle Troende Christne, skjøndt de efter deres Overbeviisning ikke ere døbte. Jkke alene Barnedaaben, men ogsaa Voxnes Daab, kalde de kun en "Besprængelse." Daaben, forklarer Hr. Købner paa sin Viis (i en lithographeret Opsats) er en Reddyppelse i Vand osv.
Viborger Samler, 1839-11-30
Forrige Fredag hændtes det, at begge Diligencerne, der paa eengang afgaae til Hamborg og Wordingborg, maatte stande, efterat Farten var begyndt, da en af Passagererne, der var paa Veien til Hamborg, af al Magt streg ud af Vognen, at han skulde til Wordingborg, og altsaa var kommen i en feil Vogn. (Ah. A.)¬
Viborger Samler, 1839-11-30
J den udkastede Halm fandtes sidste Flyttedag Liget af et Barn paa Halmtorvet mellem Lavendelstræde og Farvegaden. Fra Politikammeret udloves en Belønning for Opdagelsen af hvem dette Barn tilhører.
Viborger Samler, 1839-11-30
I Kjøbenhavnsposten læses en rosende Kritik over Cand. Bohrs "Tordenskjolds Levnetsbeskrivelse." Af samme erfares, at Tordenskjolds Morders, den svenske Oberst Stals, Familie endnu lever i Sverrig, og at den berømte afdøde franske Minister Necker's Datter, den som Skribentinde bekjendte Mad. Staal Holstein, var gift med et Medlem af den.
Viborger Samler, 1839-11-30
J samme Blad foreslaaer Hr. Repp, at det ægte danske Alphabet, de sexten Runetegn, med vedføiet Bogstavforklaring skulde aftrykkes paa første Side af hver A. B. C. Bog, saa at det ikke længer kunde siges med Sandhed, at Fleerheden af det danske Folk ikke kjender sit eget Alphabet.
Viborger Samler, 1839-11-30
Ligesom Udfaldet af den Piperske Sag har fremkaldt forskjellige Forslag til Love, der skulle betrygge Rotering af Statspapirer, saaledes har samme Sag foranlediget Prof. David til "i Fædrelandet at udvikle, hvor ønskeligt og hensigtsvarende det vilde være, om alle Obligationer for den indenlandske Statsgield vedføiedes Rentecoupons, der tillige vilde afgive et nyt Circulationsmiddel af et vist Beløb. – Jdet vi istemme dette Ønske, tillade vi os hertil at føie den bemærkning, at slige Coupons maatte erholde en imod Forfalskning mere betryggende Form end de nu existerende have (Hels. Av.
Viborger Samler, 1839-11-30
J den Frisindede omtales, i Anledring af Aftenunderholdningen til Fordeel for Blindeinstitutet i Kjøbenhavn, det Uskjønne og Stødende i, at en Blindtrækkes ind paa Skuepladsen, fremsiger en Epilog, efterat have gjort en Compliment, over hvilken man ikke veed, om man skal lee eller græde, og ledes ud igjen efter en lignende traurig Reverents. Høist sørgeligt – hedder det – er det til enhver Tid at see en saa ulykkelig Skabning, der er berøvet Synet, at samle omkring i et evigt Mørke; men dobbelt sørgeligt bliver det paa en saadan Aften og et saadant Sted, især naar man betænker, at det fremdragne, zittrende Offer, paa hvem Valget til at figurere er faldet, vel mangler Øiets Lys og ikke kan møde de Blik, for hvis Betragtning hun i dette Øieblik er Gjenstanden, men derimod ikke Høresandsen, der hos Blinde sædvanligviis er skjærpet. Fra Øret til Hjertet gaaer hvert Suk, hvert sagte Medynksudbrud, som uvilkaarligt undslipper den deeltagende Tilskuer af dette ynkelige Optrin. Denne Keitethed i Gang og Holdning, denne Paraderen med den kummerfuldeste af alle Legemsmangler – nei, det kan og bor ikke være en Gjenstand for en Theaterseene i Virkeligheden.
Viborger Samler, 1839-11-30
J Kbhavn er det igjen flanere med Kornvarer, og paa Leverance til Foraaret gjøres, saavidt os bekjendt, endnu intet. Fra Skibe sælges: Hvede 7 1/8 1/2 Rd.; Rug 4 Rd. 40–72 s.; 2rad. Byg 3 Rd. 80 – 4 Rd. 32 s. og Grad. dito 3 Rd. 4856 s.; Havre 2 Rd. 80 s. - 3 Rd.; Raps 7 Rd. 48 s., alt Tdn. Det bemærkes, at samlede Partier Kornvarer af 1ste Qvalitet, saavel som hvad der her er oplagt paa Loft, holdes høiere end Noteringerne; men Omsætningen er for Øieblikket indskrænket. (Ht. For at have mishandlet sit eget 5 Aars Barn er et Fruentimmer i Kjøbenhavn i Slutningen af forrige Maaned dømt til 20 Dages Fængsel paa Vand og Brød, Foruden at denne Moder med særdeles Strenghed har tugtet sit Barn, har hun ogsaa vedgaaet, at Barnet maatte en Deel af Vinteren henligge paa noget smudsket Linned i en Kiste, hvis Laag var tillukket saaledes at en anden Person havde sit Leie derovenpaa, og Barnet ikkun fik Luft derved, at nogle Muursteen eller en Klods blev lagt mellem Kisten og dens Laag, samt at et Stykke af Bræderne for Kistens ene Ende, under Leddiken, var udtaget. J den øvrige Deel af Vinteren har Barnet, oftere endog ganske nøgent, været henlagt i et lidet Rum under Vinduet, kun med noget Halm og en gl. Bastmaatte under sig, eller ikkun bedækket af et Klædningsstykke eller en Sæk. (Efter Jur. Ugeskr.)
Viborger Samler, 1839-11-30
Landsoverretten har nylig stadfæstet en Underretsdom, hvorved en Kone i Nærheden af Holbek er dømt til 4 Dages Fængsel for at have villet helbrede en Syg ved Bønners og uforstaaelige Formlers Oplæsning.
Viborger Samler, 1839-11-30
Sagen imod Besidderen af den afbrændte Gaard Christiansminde ved Præste er nu endt for Underretten. Schmidt er ved Samme idømt 4 Gange 5 Dages Fængsel paa Vand og Brød, samt tilfundet at udrede alle af Sagen flydende Omkostninger m.m. "Heraf, sees, hedder det i Sjællandsposten "at der ikke er blevet oplyst Noget, som kunde bringe den mod ham vakte Mistanke og Brandstiftelse til Vished, skjøndt det af Dommen sees, at hans Forhold under Branden ikke har været aldeles upaaklageligt. Vi haabe, i sin Tid at kunne give Publicum en kort Udsigt over alle under Sagen oplyste Omstændigheder, hvoraf det da let vil sees, om Schmidt ogsaa kan ansees fri for det moralske Ansvar for Branden og for de ved Samme indebrændte Menneskers Død, ligesom han nu er bleven frifunden for det juridiske.""Bedrifter af Hr. Capt. von Kaufmann ved Hs. Maj. Kongens Regiment under den sidstafholdte Landmilicesession i Fyen." Herom læses i Fyensposten No. 66 en, som der forsikkres, paa beviislige Facta grundet Beretning, hvori det bl. A. hedder: "Der blev saaledes ved Sessionen dreven en formelig Handel eller Marked med Underofficierer, idet Een af disse blev solgt for 200 Rbd., en Anden for 180, o. s. v."J den Sydsjellandske Avis læses en lunefuld Artikel med Overskrift: "Hvem ere Fruer, Frøkener, Madamer og Jomfruer?" Den vanskeligste Deel af Spørgsmaalet mener Forf., at være den: hvilke Madamer ere Fruer, og hvilke Jomfruer ere Frøkener, Jmidlertid erklæres, at Proprietairernes Koner og Døttre med 15 Tdr. Hartkorn og derover alle ere Fruer og Frøkener.
Viborger Samler, 1839-11-30
Af en Skolelærers Brev af 22de Novbr. erfares, at Provst Seidelin har for Baag og Wends Herreders Skolelærere, paa Grund af hvad der er talt i Stændersalen for Standens Kaars Forbedring, igjennem Cancelliet udvirket og derfra i disse Dage modtaget Approbation paa Eftergivelsen af Decourten for Offer og Accidentser i den faste Lønning, saa at denne enten Alt eller for en Deel falder bort. Det var at ønske, at dette skjønne Exempel snart maatte efterfølges ogsaa i andre Herreder, (Hp. A.)Hr. Muth=Rasmussen vil paa Tirsdag Aften ved oplyst Kirke give en Concert i Aarhuus Domkirke. Han har dertil erholdt Cancelliets Tilladelse.
Viborger Samler, 1839-11-30
Forleden Nat blev der hos en Kjøbmand i Aarhuus bortstiaalet et slagtet Sviin. (Ah. Av.) Viborg. Hovedmanden for det hos Hr. Kjøbmand Philipsen her i Byen for en Tid siden forøvede betydelige Tyveri, en hos ham conditionerende Betient, ankom hertil i Torsdags Aftes, escorteret fra Fredericia, hvor han opholdt sig. – Atter er en Person, en Tjenestepige, arresteret, som mistænkt for af en af de tidligere i Anledning af ovennævnte Tyveri Arresterede, at have modtaget nogle Manufacturvarer.
Viborger Samler, 1839-11-30
Kjøbenhavns Børs=Cours, den 26de November. Hamborg 2 M. – a vista 197. Species 200. Obligationer (uden Renter) – – Nationalbank-Obligationer (af Laanet den 4de Februar 1820) 101 1/2 a 102 Rbd. r. S. Disconto 5 pCent. Nationalbank-Actier 75 a 75 1/2 i rede Sølv. Ved Tallotteriets 1362de Trækning i Altona. den 26de Novbr., udkom: No. 30. 88. 89. 54. 65.
Viborger Samler, 1839-11-30
Ved Tallotteriets 1362de Trækning i Altona. den 26de Novbr., udkom: No. 30. 88. 89. 54. 65.
Viborger Samler, 1839-11-30
Døde. Kjøbenhavn: Capitain og Dannebrogsmand Johr v. Clemensen, 72 Aar, Kjøbmand Joseph L. Herz; Skrædermester Petersens Hustru, f. Rise. - Odense. Jnspecteur ved Sukkerraffinaderiet Knud Tommerup Hee, 53 Aar, Spisevært Lars Jørgensen, 39 Aar. - Ribe: Florence N. Thormondt, f. Wirenfeldt, 75 Aar. - Knusted pr. Veile, Cand. Theol. Michael Pagh Fenger, 59 Aar. – HaslefgaardAnker Severin Hegelund. – Randers, Regiments=Sadelmager Conrad August Wilhelm Hoppe, 64 Aar.
Viborger Samler, 1839-11-30
Paa 1ste Søndag i Advent prædiker Hr. Pastor Hindberg i Domkirken; i Søndresogns Kirke Hr. Pastor Ursin.
Viborger Samler, 1839-11-30
(Jndsendt.) Det var ønskeligt, om Vedkommende vilde unde det i Viborg Stiftstidende No. 168 fremførte, angaaende Skjeimellem Viborg Sø og de tilgrændsende Jordlodder, den Opmærksomhed som det vist fortjener."At Viborg So har i flere Aar aftaget, og saaledes afgivet et Jordsmon, der ikke er ubetydeligt, er et Factum der er kjendeligt, og som i Særdeleshed viser sig i forhen Kammerraad Just's Tofte, hvor denne Eier for endeel Aar siden lod plante en Rad Træer ved Søtandingen, og hvor nu, udenfor disse, er et ikke ubetydeligt Stykke Eng. Da Søen er Communens Eiendom, i det Mindste tilMidtstrøm, saa maae rimeligviis den Jord, denne ved sin Aftagelse afgiver, ogsaa være Communens, og ikke de Søen tilgrændsende Lodeieres. Skeer det, der ikke er usandsynligt, og som man har de tydeligste Mærker paa er skeet paa flere Steder, at Viborg So efterhaanden aftager saaledes, at den omsider indskrænker sig til en Aa, hvor stort et Areal af Eng vilde da ikke Communen komme til at eie, da Søen strækker sig i Længden henved 3/4 Miil, og at de betydelige Engstrækninger flere Byer eie, ere fremkomne paa denne Maade, kan vel ikke betvivles. Plantede man nu i Sølandingen en Rad Træer af den Slags, som villigst voxer i fugtig Jordbund, f. Ex. Eller da vilde man vist efter faa Aars Forløb, naar Søen havde afgivet en passende Bredde, atter kunne plante en Rad uden for disse, og saaledes vilde der dannes en Allee eller Spadseregang, hvorfor Viborg mere end andre Byer er blottet. Gjenstanden er ikke af ubetydelig Vigtighed Bekostningen ikke afskrækkende; thi de unge Træer ville vel kunne faaes fra en af de kgl. Planteskoler for en ringe Priis, ja vel maaskee endog for Opgravelses- og Transport-Omkostningerne; Nytten og Fornøielsen deraf opmuntrende. Oda ingen derved forurettedes, saa er en kraftig Villie fra Byens Foresattes Side, til at værne og Communens Eiendom, det, der i Særdeleshed er nødvendig, og at denne er tilstede, derom bør man ikke tvivle.
Viborger Samler, 1839-11-30
AVERTISSEMENTS. Afvigte 19de November henslumrede min kjære. og retskafne Fader. Ritmester v. Halling, paa Friisholt, efter nogle Dages Sygeleie, i en Alder 2667 Aar. – Dette Dødsfald bekjendtgjøres paa Sødskendes og egne Vegne for deeltagende Slægtninge og Venner af hans Søn. Friisholt, den 28de November 1839. C. v. Halling.
Viborger Samler, 1839-11-30
Stedet No. 346 i Gravens Gade, som beboes af Hattemager Peder Bendixes Enke, er underhaanden at faae tilkjøbs. Man henvender sig herom til Assessor, Herredsfoged Eberlin i Viborg.